भोजपुरी फिल्म जगत की सबसे महंगी और सर्वाधिक आय प्राप्त करने वाली ( पिछले ५ साल में ) फिल्म पटना से पाकिस्तान की टीम पंजाब में फिल्म के प्रोमोशन के बाद भारत व पाकिस्तान के बॉर्डर ( बाघा बॉर्डर ) पहुंची। फिल्म के नायक जुबली स्टार निरहुआ , फिल्म में पाकिस्तानी युवती का किरदार निभाने वाली अभिनेत्री आम्रपाली , फिल्म में मंत्री का किरदार निभाने वाले भोजपुरिया कॉमेडी किंग मनोज टाइगर , फिल्म के लेखक निर्देशक संतोष मिश्रा के साथ वहाँ पहुंचे। पटना से पाकिस्तान की टीम ने वहाँ भारतीय सेना के जवानो से घंटो बात की। उल्लेखनीय है की बिहार यु पी व मुंबई में सफलता का परचम लहराने के बाद पटना से पाकिस्तान पिछले शुक्रवार पंजाब में रिलीज़ हुई और फिल्म ने भोजपुरी फिल्मो का सारा रिकॉर्ड वहाँ ध्वस्त कर दिया। आदि शक्ति इंटरटेनमेंट , अनन्या क्राफ्ट एंड विजन , त्रिमूर्ति इंटरटेनमेंट मिडिया ( रजनीश सिंह ) द्वारा निर्मित इस फिल्म के निर्माता है अनंजय रघुराज जबकि लेखक निर्देशक है संतोष मिश्रा। फिल्म में भोजपुरी फिल्मो के जुबली स्टार दिनेश लाल यादव निरहुआ, काजल राघवानी, आम्रपाली, सुशील सिंह, मनोज टाइगर , संजय पांडे, राजीव दिनकर , विजय कुमार, अलोक यादव, दीपक सिन्हा और अशोक समर्थ मुख्य भूमिका में हैं। फिल्म के संगीतकार है राजेश रजनीश जबकि गीतकार हैं प्यारेलाल कविजी। फिल्म के प्रचारक उदय भगत और रंजन सिन्हा हैं।
bho_Deva